Šeicho Safi al Dino kapavietė

Šeicho Safi al Dino kapavietė () – sufijų chanaka ir šventovė šiaurės vakarų Irano mieste Ardebilyje; žymaus sufijų šeicho, poeto Safi ad Dino Ardebiliečio kapavietė. Svarbus sufizmo piligriminis centras. Nuo 2010 m. – UNESCO pasaulio paveldo objektas.

Šeicho Safi al Dino kapavietės kompleksas pastatytas XVI a. pr. – XVIII a. pab. tradiciniu persiškos architektūros stiliumi. Kompleksą sudaro įvairios paskirties objektai – biblioteka, mečetė, mokykla, mauzoliejus, cisternos, ligoninė, virtuvės, kepykla, administracinės patalpos. Statinio architektūra suprojektuota taip, kad kelionė link Šeicho kapo atitiktų septynias pakopas sufizmo kosmologijoje. Įrengti aštuoneri vartai atspindi aštuonis sufistinius polinkius.Sheikh Safi al-din Khānegāh and Shrine Ensemble in Ardabil, unesco.org

Kapavietę sudaro Safi ad Dino mauzoliejus, vidinis kiemas, moterų kampas (andaruni), Sefevidų šacho Ismailo I mauzoliejus, kinų namas (činichana – šacho Abaso I porceliano kolekcija), Džanatsaros mečetė, chanaka, šviesų namai (čerakchanė), Korano skaitovo namas, maldininkų namai, kankinių kapinės. Statiniai gausiai dekoruoti kaligrafijos darbais, su vertingais medžio, aukso, sidabro dirbiniais, iliustruotais rankraščiais, piešiniais viduje.„Sheikh Safi al-Din Ardabili’s Shrine“ . In 2 Iran

 Susiję pasaulio paveldo objektai 
 : Maklio istoriniai paminklai (1981)
 : Tadžmahalas (1983)
 : Humajuno kapas (1993)
 : Chodžos Achmedo Jasavio mauzoliejus (2003)
 : Askijos kapas (2004)

 Šaltiniai 

Kategorija:Mauzoliejai
Kategorija:Sufizmas